bluuebunny/crossref_metadata_2025 huggingface dataset:
Ασφάλεια πληροφοριακών συστημάτων και εφαρμογές στον έλεγχο προσπέλασης ιατρικών βάσεων δεδομένων μέσω internet
Authors: Γεωργιάδης Χρήστος
Published: August 2021

Η διατριβή αυτή επικεντρώνει το ενδιαφέρον της στη μελέτη θεμάτων ασφάλειας πληροφοριακών συστημάτων και ειδικότερα στο ζήτημα του ελέγχου προσπέλασης των συστημάτων ιατρικών βάσεων δεδομένων που χρησιμοποιούνται μέσω του Διαδικτύου. Βασικός της στόχος είναι η αποτελεσματική διαχείριση των εξουσιοδοτήσεων των χρηστών που δρουν σε περιβάλλοντα συνεργασίας. Στα πλαίσια της διατριβής αυτής, εξετάζονται αναλυτικά τα ειδικότερα προβλήματα ασφάλειας που εμφανίζονται σε περιβάλλοντα Διαδικτύου, καθώς και οι βασικοί χειρισμοί και λειτουργίες ασφάλειας που αυτά απαιτούν. Καταγράφονται, ταξινομούνται και αξιολογούνται οι κυρίαρχες τεχνολογίες ασφάλειας σε περιβάλλοντα Διαδικτύου. Μελετώνται οι ειδικές απαιτήσεις ασφάλειας των ιατρικών βάσεων δεδομένων και αξιολογούνται οι δυνατότητες των πιο διαδεδομένων, αλλά και των πιο υποσχόμενων, μοντέλων ελέγχου προσπέλασης βάσεων δεδομένων. Εισάγεται ένα νέο μοντέλο ελέγχου προσπέλασης (C-TMAC), το οποίο παρουσιάζεται αναλυτικά. Συνδυάζοντας χαρακτηριστικά παθητικής και ενεργητικής ασφάλειας, είναι ικανό να λαμβάνει υπόψη του τις συναφείς πληροφορίες (contexts) των δραστηριοτήτων που εξελίσσονται, με αποτέλεσμα να διαχειρίζεται αποτελεσματικά και ευέλικτα τις εξουσιοδοτήσεις χρηστών που είτε συνεργάζονται ως μέλη ομάδας, είτε δρουν ως μεμονωμένα άτομα. Η εκμετάλλευση προηγούμενων ερευνητικών προσπαθειών του Εργαστηρίου Πληροφορικής, σε συνδυασμό με το μοντέλο C-TMAC. οδήγησε στη διαμόρφωση μιας νέας (υβριδικής) πολιτικής ασφάλειας HAC για τα νοσοκομειακά περιβάλλοντα. Η διευκόλυνση της διαχείρισης των ομάδων περίθαλψης, προκύπτει ως αποτέλεσμα της εφαρμογής των ιδιαίτερων παραγόντων context στα περιβάλλοντα παροχής υγείας. Από την άλλη μεριά, η πολιτική HAC παραμένει ισχυρή στον έλεγχο ροής πληροφοριών, λόγω των κατά-απαίτηση χαρακτηριστικών που ενσωματώνει. Προτείνεται επίσης μια βασισμένη-σε-πιστοποιητικά προσέγγιση υλοποίησης σημαντικού μέρους των μηχανισμών ελέγχου προσπέλασης που προβλέπονται από τα C-TMAC και HAC. Μέσω ενός νέου τύπου πιστοποιητικών, του πιστοποιητικού κανόνων προσπέλασης, παρουσιάζεται ένα ενδεικτικό παράδειγμα αξιοποίησης των υποδομών δημόσιου κλειδιού και διαχείρισης προνομίων. Από τη πειραματική υλοποίηση των προτεινόμενων μοντέλων και μηχανισμών σε μια ιατρική βάση δεδομένων, επιβεβαιώνεται η δυνατότητα εφαρμογής και η ευελιξία των προταθέντων μηχανισμών ασφάλειας.
Διερεύνηση και προοπτικές του υδατικού δυναμκού στα πλαίσια της ευρωπαϊκής περιφερειακής πολιτικής
Authors: Λιάπης Σεραφείμ
Published: August 2021

Σκοπός της διατριβής είναι η διερεύνηση των προοπτικών αξιοποίησηςτου υδατικού δυναμικού των νήσων του νοτίου Αιγαίου στα πλαίσια της άσκησης αποτελεσματικής δασικής πολιτικής και περιφερειακής ανάπτυξης εντός της Ευρωπαϊκής Ένωσης. Αναζητήθηκαν οι στόχοι και οι κατευθύνσεις που έχει θέσει η Ευρωπαϊκή Ένωση και διερευνήθηκε η περίπτωση εφαρμογής και επίτευξης τουςστην υδατικώς ελλειματική περιοχή των νήσων του νοτίου Αιγαίου. Διερευνάται η περίπτωση να αξιοποηθεί το υδατικό δυναμικό των χειμάρρων των νησιών ώστε να υποστηριχθεί η περιφερειακή ανάπτυξη της περιοχής του νοτίου Αιγαίου. Μελετήθηκαν τα χαρακτηριστικά των χειμαρρικών ρευμάτων από υδρολογική άποψη και προσδιορίστηκε για κάθε χείμαρρο και για κάθε νησί κατ’επέκταση η ποσότητα του ύδατος που μπορεί να ταμιευθεί και να αξιοποιηθεί σε ετήσια βάση. Για τον υπολογισμό χρησιμοποιήθηκε η μέθοδος του υδατικού ισοζυγίου.
Πεπτιδικοί αναστολείς του υποδοχέα των αιμοπεταλίων GPIIb/IIIa
Authors: Νικολαΐδης Κυπριανός
Published: August 2021

Coagulation and platelets play major roles in many aspects of coronary artery disease. Platelet membrane glycoproteins are involved in platelet adhesion and aggregation. The GPIIb/IIIa receptor is the most numerous receptor found on the platelet surface and represents the final common pathway for platelet aggregation. Once activated, the receptor becomes available to bind fibrinogen and vWF, which act to crosslink platelets and promote the generation of a platelet mass at the site of vascular injury. The understanding of the mechanism of action of GPIIb/IIIa receptor inhibitors is required for appreciating the potential of novel therapies directed against GPIIb/IIIa receptors in patients with acute coronary syndromes. The aim of this study, carried out in the context of a project supported by the Greek General Secretariat of Research and Technology, was to further elucidate the role of the platelet GPIIb/IIIa receptor in platelet aggregation and thrombus formation in unstable angina and myocardial infarction. It was focused on the evaluation of the anti-aggregatory activity of synthetic peptides, modelled from GPIIb amino acid sequence, previously found to inhibit platelet aggregation in platelet rich plasma (PRP) from normal individuals, in PRP from patients with acute coronary syndromes. The inhibitory effect of the peptides was determined on ADP-induced platelet aggregation in PRP and measured on the basis of the light transmittance changes in an aggregometer. It was thus shown that the sequence GPIIb 313-332 efficiently inhibited by 60% platelet aggregation, at peptide concentrations of 500μΜ. This result suggests that the peptide GPIIb 313-332 is reactive against the conformationally active form of the receptor. Interestingly, it was previously demonstrated that this sequence is a potent inhibitor of platelet aggregation in PRP from normal individuals. Based on this findings monoclonal antibodies (mAbs) against this peptide were generated and characterized. The inhibitory activity of the mAbs was subsequently determined using the same experimental procedure. It was thus demonstrated that 6 out of the 9 mAbs inhibited platelet aggregation in PRP from normal individuals. In order to map the epitopes of the mAbs, competition experiments using overlapping octapeptides within the 313-332 region were performed. Binding of the mAb Φ1(15) was completely inhibited by the 313-320 octapeptide, suggesting that the critical epitope of this antibody is within this segment. Both the identified peptides and the generated antibodies will be important tools for exploring the receptor-ligand interactions and the design of potent GPIIb/IIIa antagonists.
Απλός και διπλός πολυφωτονικός ιονισμός ατόμων των αλκαλικών γαιών μέσω αυτοϊονιζόμενων καταστάσεων
Authors: Λιόντος Ιωάννης
Published: August 2021

Στην παρούσα εργασία μελετήθηκε πειραματικά (συλλέγοντας ιόντα και φθορισμό) ο απλός και διπλός μονοχρωματικός πολυφωτονικός ιονισμός ατόμων των Αλκαλικών Γαιών (Mg, Ca και Sr) στην περιοχή των τετραφωτονικά διεγερμένων αυτοϊονιζόμενων καταστάσεων mp² ¹S₀ (με m = 3, 4 και 5 για τα Mg, Ca και Sr αντίστοιχα). Ειδικά για το άτομο του Mg τα πειραματικά ευρήματα αναπαράγονται από ένα θεωρητικό μοντέλο που συνδυάζει υπολογισμούς πίνακα πυκνότητας και εξισώσεις ρυθμών, λαμβάνοντας υπόψη την ισχυρή μονοφωτονική σύζευξη μεταξύ των αυτοϊονιζόμενων καταστάσεων 3p² ¹S₀ και 3p3d ¹P₁. Η πειραματική διάταξη αποτελείται από ένα πείραμα ατομικής δέσμης (εφοδιασμένο με φασματογράφο μάζας ελεύθερου χρόνου πτήσης) όπου διεξάγονται τα πειράματα απλού και διπλού φωτοϊονισμού, καθώς και από ένα κελί παραγωγής ατμών αφιερωμένο στην μελέτη ανίχνευσης φθορισμού. Η ακτινοβολία και για τις δύο πειραματικές διατάξεις προσφέρεται από ένα αντλούμενο από Nd:YAG σύστημα laser χρωστικής το οποίο παράγει παλμούς διάρκειας ~5ns ενώ οι εμπλεκόμενες εντάσεις υπό τις πειραματικές συνθήκες εστίασής μας χαρακτηρίζονται ως μέτριες (10¹¹ W/cm² ≤ I <10¹² W/cm²). Η επιλογή της τετραφωτονικής διέγερσης των αυτοϊονιζόμενων καταστάσεων mp² ¹S₀ υπαγορεύεται από την επιθυμία να είναι σχετικά μικρή η ενέργεια του φωτονίου ώστε να ευνοηθεί η (μονοφωτονική ή πολυφωτονική) ακτινοβολητική τους σύζευξη με υψηλότερα διεγερμένες (αυτοϊονιζόμενες) όπως επίσης και με χαμηλότερα (δέσμιες) καταστάσεις. Αναμένεται ότι τέτοια σχήματα κλιμακωτής διέγερσης θα ευνοήσουν την απορρόφηση σημαντικού αριθμού φωτονίων πάνω από το πρώτο κατώφλι ιονισμού μέσα στο ενεργειακό συνεχές, επιτρέποντας τη δημιουργία ιόντων σε διεγερμένες καταστάσεις οδηγώντας επακόλουθα σε πολύ αποδοτική παραγωγή διπλά φορτισμένων ιόντων. Οι πειραματικές παρατηρήσεις αποκαλύπτουν πως στην περιοχή των ns παλμών ο ρόλος των αυτοϊονιζόμενων καταστάσεων στη δυναμική της αλληελεπίδρασης ατόμου-laser αποτυπώνεται πιο καθαρά. Σε όλες τις περιπτώσεις ο κύριος μηχανισμός σχηματισμού διπλά φορτισμένων ιόντων είναι ο διαδοχικός ιονισμός μέσω διεγερμένων ιοντικών καταστάσεων, ενώ αντιπαράθεση των αποτελεσμάτων της παρούσας εργασίας με αυτά της υπάρχουσας βιβλιογραφίας προτείνει ότι η απορρόφηση υψηλού αριθμού φωτονίων πάνω από το κατώφλι ιονισμού, και για παλμούς διάρκειας ns, γίνεται κυρίως για φωτόνια σχετικά μικρής ενέργειας (σε σύγκριση με τα απλά και διπλά δυναμικά ιονισμού).
Οι νέες μορφές απασχόλησης και οι επιλογές ευελιξίας των ελληνικών επιχειρήσεων
Authors: Δενδρινός Ιωάννης
Published: August 2021

Τα τελευταία χρόνια, η διάδοση των νέων, ευέλικτων μορφών απασχόλησης και σε κατηγορίες εργαζομένων με αυξημένα εκπαιδευτικά προσόντα και δεξιότητες, ωθεί τόσο την επιστημονική έρευνα όσο και τη δημόσια συζήτηση σε νέα πεδία ενδιαφέροντος. Σύγχρονες προσεγγίσεις μάλιστα, αντιλαμβάνονται τους εργαζόμενους με διάφορες εκδοχές «εξωτερικής προς την επιχείρηση, προσωρινής εργασίας» περισσότερο ως φορείς νέων γνώσεων και ικανοτήτων που τονώνουν το δυναμισμό και την ευελιξία των επιχειρήσεων, παρά ως εργαλείο διαχείρισης του κόστους εργασίας. Η παρούσα διδακτορική διατριβή διερευνά την εφαρμογή αυτών των νέων τάσεων στις ελληνικές επιχειρήσεις. Συγκεκριμένα, αξιοποιώντας τα συμπεράσματα εμπειρικής έρευνας σε ενενήντα έξι (96) ελληνικές επιχειρήσεις που ανήκουν σε κλάδους παροχής επιχειρηματικών υπηρεσιών εντάσεως γνώσης, επιχειρεί να μελετήσει τα κίνητρα, τους προσδιοριστικούς παράγοντες, καθώς και τις πρακτικές χρήσης «εξωτερικής εργασίας» από αυτές. Η εικόνα που προκύπτει δεν είναι ενιαία και ομοιόμορφη. Σε ένα ευρύ φάσμα υποδειγμάτων επιχειρηματικής συμπεριφοράς, συνυπάρχουν ποιοτικοί θύλακες λειτουργικής αξιοποίησης, αλλά και φαινόμενα εκτεταμένης προσφυγής στην «εξωτερική» εργασία, σε ένα πλαίσιο ευκαιριακής διαχείρισης του ανθρώπινου δυναμικού. Η ανάδειξη της ανομοιογένειας των επιχειρηματικών πρακτικών, αλλά και η εμπειρική επιβεβαίωση των νέων τάσεων στο ζήτημα της «εξωτερικής» εργασίας, αποτελούν τις συνεισφορές της παρούσας διδακτορικής διατριβής στη σχετική επιστημονική συζήτηση. Μεγαλύτερο ενδιαφέρον ωστόσο, παρουσιάζει ο προτεινόμενος εμπλουτισμός του ερμηνευτικού και αξιολογικού πλαισίου της ευέλικτης εργασίας στην Ελλάδα, με νέες ποιοτικές διαστάσεις και κριτήρια (όπως η δημιουργία γνώσης, η καινοτομία, αλλά και οι ατομικές επιλογές), η σημασία των οποίων στη σταδιακή διαμόρφωση ενός νέου αναπτυξιακού προτύπου στη χώρα μας, αρχίζει πλέον να καθίσταται εμφανής.
Οι μεταμοσχεύσεις εξ απόψεως ορθόδοξου ήθους και θεολογίας
Authors: Χατζηνικολάου Νικόλαος
Published: August 2021

Οι μεταμοσχεύσεις αποτελούν μια πρωτοποριακή μέθοδο της παρεμβατικής ιατρικής, η ηθική της οποίας όμως φαίνεται πώς είναι πιο πολύπλοκη ακόμη και από την επαναστατική της τεχνική. Είναι ενδιαφέρον ότι, ενώ τελικά οι μεταμοσχεύσεις αφορούν λιγότερους από εκατόν είκοσι ασθενείς ετησίως στην πατρίδα μας -αυτός είναι ο συνολικός αριθμός των μεταμοσχεύσεων-, αναφέρονται σε μια μικρή μόνον ομάδα γιατρών και ταυτόχρονα αποτελούν μια ιατρική διαδικασία πού απαιτεί τεράστια ποσά και πανάκριβο εξοπλισμό, γίνεται τόσος λόγος γι’ αυτές. Το ενδιαφέρον παρουσιάζεται δυσανάλογο με το αποτέλεσμά τους, τη στιγμή που κανείς δεν λέει τίποτα για τις 300.000 ψυχές πού επίσημα και «νόμιμα» τους στερούμε κάθε δικαίωμα να δουν το φως της ζωής και η μοναδική εμπειρία από τη ζωή και τον άνθρωπο πού τους επιτρέπουμε είναι αυτή της αμβλώσεως. Αξιοσημείωτο επίσης είναι το γεγονός ότι, ενώ στη χώρα μας δεν υπάρχει καμμία συμβουλευτική επιτροπή με αντικείμενο τις νέες ιατρικές τεχνολογίες (γενετική μηχανική, αναπαραγωγικές τεχνολογίες, κ.τ.λ.) και τη βιοηθική, οι μεταμοσχεύσεις εξαιρούνται από τον κανόνα· από ετών λειτούργησε το Εθνικό Συμβούλιο Μεταμοσχεύσεων πού μετεξελίχθηκε στον Εθνικό ’Οργανισμό Μεταμοσχεύσεων. Αυτά τα στοιχεία από μόνα τους υποψιάζουν και καθιστούν τις μεταμοσχεύσεις σημείο αντιλεγόμενο, την δε ηθική τους στοιχείο αμφιλεγόμενο. Κάποιοι τις υποστηρίζουν υπερβολικά και κάποιοι άλλοι αντιτίθενται έντονα. Η ηθική προσέγγιση των μεταμοσχεύσεων παρουσιάζει δύο σκέλη: το ένα είναι αν πρέπει και το δεύτερο είναι πώς πρέπει να γίνονται. Στο πρώτο σκέλος, τα βασικά ερωτήματα είναι: α) αν κάποιος έχει το δικαίωμα να προσφέρει τα όργανά του, πόσο δηλαδή του ανήκουν, και συνεπώς αν είναι ηθικώς επιτρεπτό να γίνει δότης είτε εν ζωή είτε μετά θάνατον. β) Αν ο «εγκεφαλικός θάνατος» ταυτίζεται με τον οριστικό θάνατο του ανθρώπου. Με άλλα λόγια, αν προσδιορίζει την κατάσταση εκείνη κατά την οποία μας επιτρέπεται η αφαίρεση των οργάνων του δότη. Και γ) Αν τα ισχύοντα κριτήρια του εγκεφαλικού θανάτου είναι πρώτον ορθά, δεύτερον πλήρη και τρίτον εφαρμόσιμα στην κλινική πράξη. Μόνον έτσι μπορεί να εξισορροπεί ο σεβασμός μας στη ζωή του δότη με τη διάθεση έκφρασης ανιδιοτελούς αυτοπροσφοράς του. Στο δεύτερο σκέλος, σχετικά δηλαδή με την ακεραιότητα της μεταμοσχευτικής πράξεως, η αλήθεια είναι ότι οι μεταμοσχεύσεις έχουν έντονα αμφισβητηθεί. Η πράξη δείχνει ότι ενίοτε εμπλέκονται ιδιοτελείς τάσεις και οικονομικά συμφέροντα, τέτοια πού η ζωή του δότη να προσβάλλεται στην κατ’ εξοχήν ιερή στιγμή της, την στιγμή της επελεύσεως του θανάτου. Και ενώ οι νομοθετικές ρυθμίσεις και διατάξεις προσπαθούν να διασφαλίσουν τον σεβασμό προς τον δότη και το βέβαιον του θανάτου του (όταν πρόκειται για πτωματικά μοσχεύματα), η πραγματικότητα συχνά έρχεται να τις διαψεύσει. […]
Φωνές πειρατών στα ερτζιανά
Authors: Θεοδοσιάδου Σοφία
Published: August 2021

This study attempts to shed light on the profile of the Greek radio pirate in the decade of the 1980s. The study draws on a series of 34 in-depth interviews with radio pirates of the period in the city of Thessaloniki, a city of particular interest for the growth and development of the radio pirate phenomenon in Greece. Some of the most important topics that the interview focused on were: educational, social and economical background but also the definition of the pirate and the motives for making pirate radio. A qualitative analysis was used to explain the results of the interviews.
Η ρωσική ομοσπονδία
Authors: Τσιούμα Στυλιανή
Published: August 2021

Η κατάρρευση του διπολικού συστήματος έδωσε νέα πνοή στη διεθνή κοινωνία, καθώς ο τερματισμός του ανταγωνισμού μεταξύ των δυο πόλων κατέδειξε την επικράτηση της Δύσης στη Νέα Τάξη Πραγμάτων, ενώ ανέδειξε την κουλτούρα της νεοτερικότητας ως παγκόσμιο πρότυπο κρατικής συμπεριφοράς σε εσωτερικό και διεθνές επίπεδο. Το πολίτευμα της φιλελεύθερης δημοκρατίας προβλήθηκε και προβάλλεται ως το σύγχρονο μέσο για την ολοκλήρωση της συστημικής μετάβασης από την φεουδαρχία στον ανθρωποκεντρισμό, διαδικασία που άρχισε με την Αναγέννηση και το Διαφωτισμό, κορυφώθηκε τον 19° αιώνα στον ευρωπαϊκό χώρο και διεκόπη επισήμως για τα κράτη του Ανατολικού Μπλοκ από την σιδηρά πυγμή της Σοβιετικής Ένωσης, που κράτησε υπό την επιρροή της τη μισή υφήλιο για σχεδόν μισό αιώνα. Με τη βελούδινη πτώση του κομουνισμού, πλήθος κρατών που ανήκαν στον πρώην σοβιετοκρατούμενο κόσμο ξεκίνησε τις απαιτούμενες διεργασίες και διαδικασίες για την ένταξή τους στη διεθνή κοινωνία και την υιοθέτηση και εφαρμογή της δημοκρατικής αρχής. Στο πλαίσιο της παρούσας περιπτωσιολογικής μελέτης, η Ρωσική Ομοσπονδία επιλέγεται προκειμένου να συζητηθεί το φλέγον ζήτημα της μετάβασης των πολιτικών συστημάτων των πρώην κομουνιστικών κρατών στην μεταψυχροπολεμική περίοδο. Το θέμα αυτό αφορά άμεσα τόσο στην Πολιτική Επιστήμη και ευρύτερα την Κοινωνική Επιστήμη, μέσα από το πρίσμα της συγκριτικής μελέτης πολιτικών συστημάτων και του θεμελιώδους ζητήματος της κοινωνικής αλλαγής, όσο και στις Διεθνείς Σχέσεις, αναφορικά με τις μεταβλητές που επηρεάζουν το μηχανισμό της διαμόρφωσης της εξωτερικής πολιτικής. Ο βασικός στόχος της ανά χείρας επιστημονικής έρευνας δεν είναι η καταγραφή των αποτελεσμάτων των προαναφερόμενων διαδικασιών διαπραγματεύσεων, δηλαδή η επιβεβαίωση της επιτυχούς ή ανεπιτυχούς μετάβασης στο πολίτευμα της φιλελεύθερης δημοκρατίας. Σκοπός είναι η αιτιολόγηση της προκείμενης έκβασης της απόπειρας μετάβασης και γι’ αυτό το λόγο, η μελέτη πραγματεύεται το ρόλο της πολιτικής νομιμοποίησης στην όλη προαναφερόμενη διαδικασία. Με δεδομένη την άναρχη κατάσταση στην οποία βρίσκεται η διεθνής κοινωνία και την έλλειψη ανώτερης αρχής που θα επέβαλε την τάξη στο διεθνές σύστημα, τόσο τα κράτη, όσο και η διεθνής κοινωνία λειτουργούν βάσει κανόνων και θεσμών, ώστε να διασφαλίζεται η τάξη και η ασφάλεια στο εσωτερικό τους επίπεδο, αλλά και στις μεταξύ τους σχέσεις. Αυτό, όμως, δεν σημαίνει ότι το σύνολο των κανόνων που διέπουν την κουλτούρα των κυρίαρχων κρατών της Δύσης ταυτίζονται ή συνάδουν με τις αρχές της πολιτικής οργάνωσης των υπολοίπων κρατών της υφηλίου. Στην περίπτωση της Ρωσίας διαπιστώνεται κάποια απόκλιση και συνεπώς, τίθεται το ερώτημα της δυνατότητας της Ρωσίας να πραγματοποιήσει επιτυχή μετάβαση, που να ανταποκρίνεται επακριβώς στα δεδομένα και τα ζητούμενα της διεθνούς κοινωνίας. […]
Διατροφή και συμπεριφορά της γερακίνας Buteo buteo σε αιχμαλωσία
Authors: Chukwudozie Okoli Promise
Published: August 2021

Η αντίστροφη συσχέτιση μεταξύ του μεγέθους των πουλιών και της ποσότητας τροφής που καταναλώνουν ανά ημέρα, καθορίστηκε με τις μελέτες για τη γερακίνα, Buteo buteo. Ένα πουλί με βάρος 706,5 g καταναλώνει καθημερινά κατά μέσο όρο 115,12 g τροφής, το οποίο μεταφράζεται σε περίπου 16,3 % του βάρους του σώματος του. Η σημασία και η ανάγκη του νερού στη διατροφή της γερακίνας υπογραμμίστηκαν με τη διαπίστωση ότι μια γερακίνα 703,99 g καταναλώνει περίπου 31,13 ml νερό καθημερινά, το οποίο ανέρχεται περίπου στο 4,4% του βάρους της. Η πολλαπλή ανάλυση διάφορων στοιχείων για αυτά τα πουλιά δείχνει ότι η ποσότητα νερού και τροφής που καταναλώνουν καθώς και ο τύπος της κλινικής τους κατάστασης επηρεάζουν την αυξομείωση του βάρους τους. Υπήρξε μια σωστή μετατόπιση σε βάρος για την πλειοψηφία των γερακίνων που μελετήθηκαν μέχρι το τέλος αυτής της έρευνας. Αυτό είναι και μία ένδειξη ότι οι προσπάθειες αποκατάστασης για τις γερακίνες έδρασαν θετικά στην ψυχολογία τους και την βιωσιμότητα τους πάρα το άγχος που είχαν από την αιχμαλωσία. Ήταν εμφανές ότι η παρουσία και η κίνηση των ανθρώπων αύξανε την συχνότητα κρωξίματος της γερακίνας ανά λεπτό. Επίσης παρατηρήθηκε ότι οι γερακίνες σε αιχμαλωσία αναπτύσσουν μηχανισμούς άμυνας, όπως για παράδειγμα το να μιμούνται ότι είναι νεκρές. Η απόκλιση που ευθύνονταν για την ποσότητα τροφής και νερού σε σχέση με την αύξηση του βάρους των γερακίνων άλλαζε καθώς η έρευνα προχωρούσε.
Μεθοδολογία σχεδιασμού και προσομοίωσης νανοηλεκτρονικών κυκλωμάτων
Authors: Ζαρδαλίδης Γεώργιος
Published: August 2021

Μια εποχή, που χαρακτηρίζεται από τη ραγδαία αύξηση των εφαρμογών της ηλεκτρονικής τεχνολογίας, δε θα μπορούσε παρά να οδηγήσει σε μια αντίστοιχα ταχύτατη προσέγγιση των ορίων της. Η συνέχιση της εξέλιξης της τεχνολογίας των ολοκληρωμένων κυκλωμάτων αποτελεί ένα μονόδρομο, ο οποίος με τον έναν ή με τον άλλο τρόπο θα μας οδηγήσει στο κατώφλι των ατομικών διαστάσεων. Οι προσπάθειες που γίνονται την τελευταία δεκαετία αποσκοπούν στη μετάβαση σε μια νέα τεχνολογία, τη Νανοτεχνολογία. Η νανοτεχνολογία θα μας περάσει πλέον σε ένα άλλο επίπεδο δομών και θα επιφέρει νέες κατασκευαστικές τεχνολογίες και μεταρρύθμιση της βιομηχανικής παραγωγής. Παρακλάδι της νανοτεχνολογίας, η νανοηλεκτρονική θέτει πολλές προκλήσεις ως προς τη συνέχιση της μικροηλεκτρονικής τεχνολογίας και την ικανοποίηση της ανάγκης για μεγαλύτερη κυκλωματική πυκνότητα, χαμηλότερη κατανάλωση ισχύος και αύξηση της ταχύτητας λειτουργίας. Στην παρούσα διδακτορική διατριβή, αναλύεται η συμπεριφορά νέων νανοηλεκτρονικών διατάξεων και κυκλωμάτων τα οποία πιθανώς να αποτελέσουν το διάδοχο των καθιερωμένων κυκλωμάτων CMOS. Αναπτύσσεται, για πρώτη φορά, μια μεθοδολογία με την οποία μπορούν να σχεδιαστούν, να προσομοιωθούν και να μελετηθούν νανοηλεκτρονικά κυκλώματα. Η μεθοδολογία αυτή υλοποιείται και ενσωματώνεται σε ένα ολοκληρωμένο εργαλείο, το οποίο παρέχει τη δυνατότητα του σχεδιασμού και της προσομοίωσης νανοηλεκτρονικών κυκλωμάτων. Το εργαλείο αυτό δοκιμάστηκε σε πολλά νανοηλεκτρονικά κυκλώματα και τα αποτελέσματα συγκρίνονται με εκείνα άλλων αντίστοιχων εργαλείων, καθώς και με τα προβλεπόμενα από τη θεωρία. Επίσης, νέα νανοηλεκτρονικά κυκλώματα σχεδιάζονται και προσομοιώνονται με χρήση του εργαλείου αυτού. Η ρεαλιστικότητα, η ευκολία στη χρήση και η πλήρης πρόσβαση στα δεδομένα κάνουν το προτεινόμενο σύστημα, που αναπτύχθηκε στα πλαίσια αυτής της διατριβής, ένα πλήρες εργαλείο για το σχεδιασμό, την προσομοίωση και την έρευνα των νανοηλεκτρονικών κυκλωμάτων του ενός ηλεκτρονίου.
Ειδικές τεχνικές επιδιορθώσεις κόμβων μετά από σεισμό
Authors: Σιρκελής Γεώργιος
Published: August 2021

Η επισκευή και η ενίσχυση των κατασκευών από ωπλισμένο σκυρόδεμα, που παρουσιάζουν βλάβες από σεισμό, είναι ένα πεδίο έρευνας της Σεισμικής Μηχανικής το οποίο έχει αναπτυχθεί κυρίως τις τελευταίες δύο δεκαετίες. Η έρευνα πάνω σε αυτόν τον τομέα είναι ιδιαίτερα σημαντική καθώς οι μηχανικοί στις σεισμογενείς περιοχές έρχονται συχνά αντιμέτωποι με το πρόβλημα του σχεδιασμού επισκευής ή ενίσχυσης των κατασκευών χωρίς την βοήθεια συγκεκριμένων κανονισμών ή ικανοποιητικής καθοδήγησης. Ο κύριος στόχος της έρευνας είναι η ιεράρχηση της αντοχής των υποστυλωμάτων, των δοκών και των κόμβων και η αποκατάστασή τους έτσι ώστε οι απαιτήσεις της σεισμικής ικανότητας και της πλαστιμότητας να ικανοποιηθούν με την εμφάνιση πλαστικής άρθρωσης στην δοκό χωρίς βλάβες στα υποστυλώματα ή ψαθυρή διατμητική αστοχία του κόμβου. Ως επισκευή ορίζεται η επαναφορά βλαβέντος δομικού στοιχείου ή κτίσματος στην κατάσταση προ της βλάβης. Ως ενίσχυση ορίζεται το σύνολο των μέτρων αναβάθμισης των μηχανικών χαρακτηριστικών (αντοχή, δυσκαμψία, πλαστιμότητα κλπ.) δομικού στοιχείου ή κτίσματος μέχρις ενός επιθυμητού ή απαιτητού επιπέδου (π.χ. έναντι των σεισμικών δράσεων σχεδιασμού που επιβάλλουν οι ισχύοντες κανονισμοί). Η ενίσχυση είναι όμως δυνατόν να είναι και προληπτική, να εφαρμόζεται δηλαδή χωρίς την παρουσία βλαβών, κυρίως σε παλαιότερες υφιστάμενες κατασκευές (Ο.Α.Σ.Π¹⁰⁷(2001)). Η επισκευή ή ενίσχυση των κόμβων δοκού-υποστυλώματος από ωπλισμένο σκυρόδεμα παρουσιάζει ιδιαίτερο ενδιαφέρον για δύο κυρίως λόγους. Αφενός τα αποτελέσματα των ισχυρότερων σεισμών παγκοσμίως έδειξαν ότι οι κόμβοι δοκών - υποστυλωμάτων αποτελούν κρίσιμες περιοχές σε πλαίσια ωπλισμένου σκυροδέματος και αφετέρου η πολυπλοκότητα της περιοχής των κόμβων, στην οποία συντρέχουν υποστυλώματα, δοκάρια και πλάκες, καθιστά ιδιαίτερα δύσκολη την επέμβαση σε αυτή την περιοχή. Οι επικρατέστερες τεχνικές επισκευής ή ενίσχυσης των κόμβων, οι οποίες αναφέρονται στην διεθνή βιβλιογραφία είναι: α) Επισκευή με χρήση ενέσιμης εποξειδικής ρητίνης. β) Επισκευή με αφαίρεση και αντικατάσταση τμημάτων σκυροδέματος. γ) Ενίσχυση με χρήση μανδύα ωπλισμένου σκυροδέματος. δ) Ενίσχυση με χρήση ινωπλισμένων πολυμερών. ε) Ενίσχυση με χρήση μεταλλικού μανδύα και μεταλλικών ελασμάτων.
Μελέτη για τη χρήση προσωπικών βιβλίων επικοινωνίας σε άτομα με βαριά αφασία
Authors: Γερμάνη Τερψιθέα
Published: August 2021

Σε αυτή τη μελέτη χρησιμοποιήσαμε την εθνογραφική μέθοδο για να εξετάσουμε τη χρήση των προσωπικών βιβλίων επικοινωνίας στη βαριά αφασία. Ο σκοπός της εργασίας ήταν η διερεύνηση του βαθμού χρήσης των προσωπικών βιβλίων επικοινωνίας κατά τη διάρκεια φυσικών συναναστροφών ατόμων με βαριά αφασία εκπομπής σε δύο διαφορετικά πλαίσια: το σπίτι και το θεραπευτικό πλαίσιο. Η συλλογή στοιχείων έγινε σε τρεις φάσεις: μία συνέντευξη σε ειδικούς στο χώρο της υγείας, παρατηρήσεις βιντεοσκοπήσεων φυσικών διαλόγων έξι ατόμων με βαριά αφασία εκπομπής στο σπίτι και στο θεραπευτικό πλαίσιο, και τέλος συνεντεύξεις σε βάθος στα άτομα με αφασία και στους σταθερούς επικοινωνιακούς εταίρους τους. Τα κυριότερα συμπεράσματα που προέκυψαν από τη μελέτη ήταν: 1. Τα βιβλία επικοινωνίας δεν χρησιμοποιήθηκαν για τη μετάδοση βασικών καθημερινών αναγκών αλλά χρησιμοποιήθηκαν από τα άτομα με αφασία για να προβάλουν την ταυτότητα τους. 2. Ένα σημαντικό εμπόδιο στη χρήση των βιβλίων επικοινωνίας ήταν η άποψη του σταθερού επικοινωνιακού εταίρου για το χρόνο μετάδοσης μηνυμάτων με το βιβλίο επικοινωνίας. Κατά την άποψη τους άλλοι τρόποι επικοινωνίας είναι ταχύτεροι. Τα ευρήματα θα μπορούσαν να οδηγήσουν σε κάποιες κλινικές εφαρμογές στην θεραπευτική προσέγγιση των ατόμων με βαριά αφασία εκπομπής όπως είναι η εκπαίδευση των επικοινωνιακών εταίρων πάνω στη χρήση των βιβλίων, η επιλογή του κατάλληλου περιεχομένου του βιβλίου με στόχο την αποτελεσματικότερη χρήση των βιβλίων επικοινωνίας σε καθημερινές συναναστροφές καλύπτοντας τις ανάγκες των χρηστών.
Αριθμητική επίλυση διαφορικών εξισώσεων με περιοδική και ταλαντωτική λύση
Authors: Κογκέτσωφ Αυρηλία
Published: August 2021

Στην παρούσα διατριβή έγινε η κατασκευή γεννητόρων οικογενειών αριθμητικών μεθόδων. Αναπτύχθηκαν άμεσες και έμμεσες μέθοδοι, όγδοης και δέκατης αλγεβρικής τάξης με μεγάλα διαστήματα περιοδικότητας. Οι συντελεστές των μεθόδων υπολογίζονται έτσι ώστε να έχουμε ελάχιστη υστέρηση φάσης. Ο γεννήτορας άμεσων μεθόδων δέκατης τάξης βελτιστοποιείται με μεγιστοποίηση των διαστημάτων περιοδικότητας. Η αποδοτικότητα των νέων μεθόδων αποδεικνύεται από την εφαρμογή τους στην εξίσωση Schrödinger και τη σύγκρισή τους με άλλες γνωστές μεθόδους.
Συμβολή στη μελέτη των καταγμάτων εκ κοπώσεως των οστών των κάτω άκρων
Authors: Χατζηπαπάς Χρήστος
Published: August 2021

Σκοπός: Ο σκοπός της μελέτης είναι να ερευνήσει τη σχέση μεταξύ καταγμάτων κόπωσης, και παραγόντων σχετικών με τον σε μια συγκριτική μελέτη σε νεαρούς στρατευσίμους. Επίσης να διερευνήσει τους πολυμορφισμούς του γονιδίου του υποδοχέα της Βιταμίνης D (VDR γονίδιο) σε σχέση με τους παράγοντες που επηρεάζουν τον οστικό μεταβολισμό, την οστική πυκνότητα και τα κατάγματα από κόπωση στον ίδιο πληθυσμό. Υλικό - Μέθοδοι: Τριανταδύο νεαροί (μέση ηλικία 22.91 ± 2.99 έτη) με κατάγματα κόπωσης (ασθενείς) αντιστοιχίστηκαν με 32 υγιείς συναδέλφους τους (ομάδα ελέγχου με μέση ηλικία 22.91 ± 3.21 έτη) σε όρους φύλου, ηλικίας, σωματομετρικών διαστάσεων και επιπέδου φυσικής κατάστασης σε μια περίοδο 2 ετών. Συμπληρώθηκε από τον καθένα ένα ερωτηματολόγιο στο οποίο καταγράφηκαν οι διατροφικές συνήθειες με σκοπό την ανεύρεση της ημερήσιας προσλαμβανόμενης ποσότητας ασβεστίου, κατανάλωσης αλκοόλ και καπνίσματος. Επίσης, μετρήθηκαν από δείγματα αίματος διάφοροι βιοχημικοί και ορμονολογικοί δείκτες σχετικοί με τον οστικό μεταβολισμό και έγινε μέτρηση της οστικής πυκνότητας με τη μέθοδο της ποσοτικής υπερηχομετρίας στην πτέρνα και στις δύο ομάδες. Τέλος, μελετήθηκαν οι γονότυποι για τους πολυμορφισμούς FokI, BsmI, ApaI, και TaqI του γονιδίου του υποδοχέα της Βιταμίνης D με τη μέθοδο PCR-RFLP. Τα αποτελέσματα αναλύθηκαν με SPSS ν.13.0, και χρησιμοποιήθηκαν το χ² τεστ και ανάλυση λογιστικής παλινδρόμησης. Αποτελέσματα: Στατιστικώς σημαντικά μειωμένες τιμές Οστεοκαλσίνης (p=0.012) και αυξημένες τιμές Αλβουμινών (p=0.006) βρέθηκαν μεταξύ των ασθενών συγκριτικά με τους υγιείς. Τα επίπεδα στον ορό των Ολικών Πρωτεϊνών, του Ασβεστίου, της Παραθορμόνης και της βιταμίνης D μετρήθηκαν επίσης χαμηλότερα μεταξύ των ασθενών συγκριτικά με την ομάδα ελέγχου, αλλά καμιά από αυτές τις διαφορές δεν ήταν στατιστικά σημαντική (όλες p>0.10). Επιπλέον, οι τιμές T-scores και Z-scores στην οστική πυκνομετρία βρέθηκαν στατιστικώς σημαντικά κατώτερες στην ομάδα των ασθενών συγκριτικά με την ομάδα ελέγχου ( p=0.018 για τα Τ-scores και p=0.016 για τα Z-scores). Τα f, B, t και a αλλήλια βρέθηκαν στο 40.6%, 59.4%, 43.8% and 56.2% των ασθενών και στο 20.3%, 42.2%, 37.5% and 56.2% των υγιών αντίστοιχα. Τα f και Β αλλήλια βρέθηκαν στατιστικά σημαντικά συχνότερα στους ασθενείς σε σύγκριση με τους υγιείς (ρ=0.013 και ρ=0.052, αντίστοιχα). Αυξημένος κίνδυνος για κάταγμα κατά 2.7 φορές βρέθηκε να σχετίζεται με το f αλλήλιο και κατά 2.0 φορές με το Β αλλήλιο (OR. 2.7, 95% CI, 1.2-5.9; p=0.014 και OR, 2.0, 95% CI, 1.0-4.1 ; p=0.053; αντίστοιχα). Δεν βρέθηκε στατιστικά σημαντική συσχέτιση μεταξύ κατάγματος και αλληλίων t ή a (p=0.472 και p=1.000 αντίστοιχα). Ελαττωμένες τιμές Τ- και Ζ- scores βρέθηκαν να σχετίζονται με την παρουσία f και Β αλληλίων. Συμπέρασμα: Ο ελαττωμένος οστικός μεταβολισμός και η χαμηλή οστική πυκνότητα στην πτέρνα ενδέχεται να αυξάνουν την πιθανότητα για κατάγματα κόπωσης στο κάτω άκρο σε νεαρούς ενήλικες στρατεύσιμους. Επίσης, οι πολυμορφισμοί FokI και BsmI του γονιδίου VDR μπορεί να σχετίζονται με αυξημένο κίνδυνο για κατάγματα από κόπωση.
Προγνωστική σημασία του δείκτη κυτταρικού πολλαπλασιασμού και της νεοαγγειογένεσης στον καρκίνο του πρωκτού
Authors: Τζώρτζης Παναγιώτης
Published: August 2021

Οι δείκτες κυτταρικού πολλαπλασιασμού και νεοαγγειογένεσης έχουν προγνωστική αξία σε πολλά νεοπλάσματα. Στον πρωκτό δεν έχει ακόμα διερευνηθεί. Μελετήθηκαν 58 καρκινώματα πρωκτού και εφαρμόσθηκε η ανοσοϊστοχημική τεχνική ABC σε τομές παραφίνης με το αντίσωμα MIB 1 και FVIII. Στο σύνολο των περιπτώσεων όπως και στα πλακώδη καρκινώματα η έκφραση του δείκτη Ki-67 δεν σχετίστηκε με κλινικοπαθολογοανατομικά δεδομένα, όμως το Ki-67 ίσως αποδειχθεί χρήσιμος προγνωστικός δείκτης στα αδενοκαρκινώματα με βαθμό μέσης διαφοροποίησης όπου και σχετίστηκε με μικρότερη επιβίωση. Στον παράγοντα VIII δεν υπήρξε σημαντική συσχέτιση μεταξύ νεοαγγειογένεσης και κλινικοπαθολογικών δεδομένων. Όμως στα (ΠΚ) με χαμηλό δείκτη νεόπλαστων αγγείων ευρέθη ότι η κακοήθεια παρουσίαζε μεγαλύτερη διηθητικότητα και πιθανότητα υποτροπής οι ασθενείς έτειναν να είναι ελεύθεροι νόσου λιγότερο χρονικό διάστημα σε σύγκριση με τα καρκινώματα που παρουσίαζαν υψηλό δείκτη νεοαγγειογένεσης. Στα (Α.Κ) δεν αναδείχθηκε στατιστικά σημαντική συσχέτιση.
Πρότυπα ζήτησης αερομεταφορών σε διαδρόμους με υψηλή εποχική διακύμανση
Authors: Δημητρίου Δημήτριος
Published: August 2021

Η παρούσα διατριβή, πραγματεύεται τη πρόβλεψη της ζήτησης για μετακίνηση και επικεντρώνεται στα πρότυπα πρόβλεψης σε διαδρόμους με υψηλή εποχική διακύμανση, όπως είναι οι μεταφορικοί διάδρομοι σε τουριστικές περιοχές. Τέτοιοι προορισμοί είναι τα Ελληνικά νησιά, τα οποία αποτελούν κύριους τουριστικούς προορισμούς στην Νοτιοανατολική Μεσόγειο. Η ποσοτικοποίηση του αριθμού των αλλοδαπών επισκεπτών για αναψυχή, γίνεται με τον καθορισμό του αριθμού των αφίξεων τους, όπου για περιοχές όπως η Ελλάδα, οι οποίες αποτελούν μακρινούς τουριστικούς προορισμούς για την Βορειοδυτική Ευρώπη, το κυρίαρχο μέσο μεταφοράς είναι το αεροπλάνο. Ένας από τους κυριότερους τουριστικούς προορισμούς της Ελλάδας είναι η νήσος Ρόδος, το διεθνές (International) επιβατικό έργο της οποίας αποτελεί το υπόδειγμα για την εφαρμογή των προτεινόμενων προτύπων ζήτησης. Στην ανάλυση για τον προσδιορισμό της εξίσωσης ζήτησης για τουρισμό αναλύεται η μεθοδολογία των στατιστικών μεθόδων για υποδείγματα με εποχικότητα όπως της Trend Analysis, Exponential Smoothing, SARIMA and Fuzzy Regression και παρουσιάζονται τα αποτελέσματα. Ιδιαίτερη, όμως, έμφαση δίνεται στην μεθοδολογική κατασκευή παραμετρικών εξισώσεων καθορισμού της ζήτησης με χρήση ερμηνευτικών μεταβλητών όπως το εισόδημα και οι μακροοικονομικοί δείκτες του τόπου προέλευσης και του τόπου προορισμού, δηλαδή στην οικονομετρική παραμετροποίηση του εξεταζόμενου θέματος. Η χρήση ερμηνευτικών μεταβλητών αποδίδει μεγαλύτερη ερμηνευτική ισχύει στα αποτελέσματα μιας και η μεταβολή των ανεξάρτητων μεταβλητών θα αποδίδει την αντίστοιχη μεταβολή στα αποτελέσματα πρόβλεψης. Η πιστοποίηση των κυκλικών κινήσεων (περιοδικών αλλαγών) και των σημείων καμπής των ανεξάρτητων μεταβλητών στην εξεταζόμενη οικονομική χρονοσειρά, αποτελεί δεδομένο άμεσα συνδεδεμένο με την εξέλιξη των μακροοικονομικών μεγεθών σε Ελλάδα και Ευρώπη. Η υιοθέτηση μιας περιοδικής συνάρτησης (συνημίτονου), για την τελική μαθηματική έκφραση του προτύπου πρόβλεψης της ζήτησης σε συνδυασμό με την δυνατότητα προσαρμογής των ανεξάρτητων μεταβλητών, στο εξεταζόμενο σύστημα γίνεται με τη χρησιμοποίηση των λόγων, με συνέπεια την ενίσχυση της ερμηνευτικής ισχύς και την ποσοτικοποίηση των επιπτώσεων στο εξεταζόμενο σύστημα.
Τεχνικές ανίχνευσης υπερσυμμετρικών σωματιδίων και ανάλυση δεδομένων από δέσμη ελέγχου στο ηλεκτρομαγνητικό θερμιδόμετρο του CMS
Authors: Θεοφιλάτος Κωνσταντίνος
Published: August 2021

To 2009, ο Μεγάλος Επιταχυντής Αδρονίων LHC θα ξεκινήσει την λειτουργία του παρέχοντας πειραματικά δεδομένα από συγκρούσεις πρωτονίων. Η παρούσα διατριβή εμπεριέχει δυο συνεισφορές προσανατολισμένες με την προσπάθεια εξερεύνησης της κλίμακας του TeV με τον ανιχνευτή CMS. Η πρώτη αναφέρεται στη μελέτη διακριτική ικανότητας, γραμμικότητας και στην βαθμονόμηση του ηλεκτρομαγνητικού καλορίμετρου του ανιχνευτή CMS με την χρήση δεσμών ελέγχου (testbeams). Το τμήμα του ανιχνευτή που βαθμονομήθηκε με ακρίβεια της τάξεως ένα τοις χιλίοις, αποτελεί μοναδικό σημείο αναφοράς για την επί τόπου βαθμονόμηση. Η δεύτερη αναφέρεται στον σχεδιασμό μιας ανάλυσης για την ανίχνευση καινούριας φυσικής υποθέτοντας σενάριο Ο(1fb⁻¹ ) ολοκληρωμένης φωτεινότητας. Η τελική κατάσταση που μελετήθηκε είναι η Ζ + jets + ΕΤ , η οποία αποτελεί πιθανή ένδειξη καινούριας φυσικής, προβλεπόμενης από υπερσυμμετρικές επεκτάσεις του Καθιερωμένου Προτύπου. Η ανάλυση αυτή είναι ανεξάρτητη από την εξομοίωση (data-driven) και θα είναι εφαρμόσιμη στα πρώτα πειραματικά δεδομένα που θα συλλεχθούν από τον ανιχνευτή CMS.Η ανακάλυψη νέας φυσικής με 5σ σημαντικότητα είναι εφικτή ακόμα και με ένα μικρό στατιστικό δείγμα της τάξεως των O(400pb⁻¹), χωρίς την ανάγκη εξομοίωσης θεωρητικών μοντέλων για την εκτίμηση του υποβάθρου.
Ανοσοϊστοχημική μελέτη πολυφαρμακευτικής αντίστασης στα αδενοκαρκινώματα του παχέος εντέρου
Authors: Ζώρζος Χαράλαμπος
Published: August 2021

Εκτιμήθηκε ανοσοϊστοχημικά η έκφραση τριών πρωτεϊνών φαρμακευτικής αντίστασης (P γλυκοπρωτεϊνης, MRF, LRP) τοποΐσομεράσης ΙΙα σε αδενοκαρκινώματα παχέος εντέρου. Η γλυκοπρωτεϊνη P συσχετίσθηκε θετικά με την παρουσία λεμφαδενικών μεταστάσεων (p=0.041), την αγγειακή διήθηση (p=0.002) και την περινευρική διήθηση (p=0.015). Σε ασθενείς προχωρημένου σταδίου, καταγράφηκε θετική συσχέτιση της έκφρασης της τοποΐσομεράσης ΙΙα με την ανταπόκριση στην ανακουφιστική χημειοθεραπεία (p=0.037). Επίσης σε υποτροπιάσαντες μετά την ολοκλήρωση της χημειοθεραπείας ασθενείς, παρατηρήθηκε στατιστικώς σημαντική αύξηση στην ανοσοσήμανση για την τοποϊσομεράση ΙΙα (p=0.011). Συμπεραίνεται ότι η γλυκοπρωτεϊνη P, ενδεχομένως συμβάλλει στην κακοήθη φαινότυπο των καρκινικών κυττάρων του παχέος εντέρου. Επίσης, η αυξημένη έκφραση τοποϊσομεράσης ΙΙα σε νόσο τελικού σταδίου προμηνύει καλύτερη ανταπόκριση στην ανακουφιστική χημειοθεραπεία. Εναλλακτικές θεραπευτικές επιλογές μετά την αποτυχία της χημειοθεραπείας με 5-φθοριοουρακίλη/λευκοβορίνη, θα μπορούσαν να συμπεριλάβουν νεώτερα κυτταροτοξικά φάρμακα που στοχεύουν στην τοποϊσομεράση ΙΙα.
Ευρωπαϊκά προγράμματα στην ελληνική πρωτοβάθμια εκπαίδευση
Authors: Γούλας Ευάγγελος
Published: August 2021

Στόχος της διατριβής είναι η εξέταση της μορφής και του περιεχομένου των ευρωπαϊκών εκπαιδευτικών προγραμμάτων (Ε.Ε.Π.) στην ελληνική πρωτοβάθμια εκπαίδευση (1995-2000). Αναλύεται το σύνολο της συμμετοχής σχολείων και εκπαιδευτικών, τα ποσοτικά και ποιοτικά δεδομένα της πρότασης, της υλοποίησης και αξιολόγησης των Ε.Ε.Π. στην Ελλάδα και συγκρίνονται με τα αντίστοιχα δεδομένα της Ε.Ε. Τα Ε.Ε.Π. ασκούν επιδράσεις και τείνουν να τροποποιήσουν σε ορισμένη κατεύθυνση τη βασική εκπαίδευση. Η υλοποίησή τους ελέγχεται και αξιολογείται ως προς τη συμβολή της στους στόχους των οργανωτών. Τα Ε.Ε.Π. ασκούν ιδεολογική λειτουργία, εξυπηρετούν την εκπαιδευτική πολιτική Ε.Ε. και ΥΠΕΠΘ καθώς και την κοινωνική λειτουργία του σχολείου στις καπιταλιστικές κοινωνίες της Ε.Ε.
Σύγκριση δύο μεθόδων διδασκαλίας, του παραγγέλματος και του αυτοελέγχου στην αποτελεσματικότερη εκμάθηση της αντισφαίρισης σε μαθητές δημοτικού σχολείου
Authors: Πατμάνογλου Στυλιανός
Published: August 2021

Σκοπός της παρούσας έρευνας ήταν η αξιολόγηση δύο συγκεκριμένων μεθόδων διδασκαλίας για την αποτελεσματικότερη εκμάθηση του αθλήματος της αντισφαίρισης σε μαθητές δημοτικού σχολείου. Στην έρευνα συμμετείχαν 307 μαθητές Ε' και ΣΤ' Δημοτικού (160 αγόρια και 147 κορίτσια) από 7 δημοτικά σχολεία της Θεσσαλονίκης, ηλικίας 11-12 ετών (Μ=11±8). Οι μαθητές διαχωρίστηκαν σε τρεις ομάδες: α) η πρώτη πειραματική ομάδα (Ν=101) διδάχθηκε για 10 μαθήματα (1 φορά την εβδομάδα) το αντικείμενο του τένις με βάση τη μέθοδο του παραγγέλματος, β) η δεύτερη πειραματική ομάδα (Ν=101) διδάχθηκε για 10 μαθήματα (1 φορά την εβδομάδα) το αντικείμενο του τένις με βάση τη μέθοδο του αυτοελέγχου και γ) η ομάδα ελέγχου (Ν=105) όπου δεν διδάχθηκε την αντισφαίριση αλλά ακολούθησε το τυπικό πρόγραμμα φυσικής αγωγής του σχολείου. Πραγματοποιήθηκαν 2 μετρήσεις (πριν και μετά το τέλος της παρέμβασης) με γνωστικές μεταβλητές αλλά και κινητικά τεστ αξιολόγησης σχετικών με το άθλημα της αντισφαίρισης. Όλες οι κλίμακες είχαν υψηλό βαθμό εσωτερικής συνοχής (α>60). Τα αποτελέσματα από την ανάλυση διακύμανσης για επαναλαμβανόμενες μετρήσεις με δυο παράγοντες έδειξαν ότι υπήρχαν στατιστικά σημαντικές διαφορές μεταξύ αρχικής και τελικής μέτρησης, μεταξύ των πειραματικών ομάδων που δέχθηκαν παρέμβαση και της ομάδας ελέγχου: α) κτύπημα της μπάλας με ρακέτα προς τα πάνω, β) κτύπημα της μπάλας με ρακέτα προς τα κάτω, γ) κτύπημα της μπάλας με ρακέτα στον αέρα και από τις δύο πλευρές και δ) παιχνίδι με τον τοίχο στα 6 μέτρα. Επίσης βρέθηκαν στατιστικά σημαντικές διαφορές μεταξύ αρχικής και τελικής μέτρησης μεταξύ των δύο φύλων για όλες τις παραπάνω δοκιμασίες. Επίσης, βρέθηκαν σημαντικές διαφορές μεταξύ των δύο φύλων ως προς α) τον προσανατολισμό στο «εγώ» και β) την αντίληψη αθλητικής ικανότητας. Επίσης, βρέθηκε στατιστικά σημαντική αλληλεπίδραση μεταξύ του Φύλου και των Πειραματικών ομάδων, καθώς επίσης μεταξύ των Πειραματικών ομάδων ως προς τις στάσεις για το μάθημα της Φ.Α. Επίσης, στατιστικά σημαντική αλληλεπίδραση βρέθηκε μεταξύ των παραγόντων Μέτρηση- Φύλο-Πειραματικές Ομάδες και μεταξύ της Μέτρησης και των Πειραματικών Ομάδων ως προς την διασκέδαση στο μάθημα. Τέλος, διαπιστώθηκαν διαφορές μεταξύ αρχικής και τελικής μέτρησης ως προς τις στάσεις για το μάθημα της αντισφαίρισης. Τα συμπεράσματα που εξάγονται από την έρευνα είναι ότι η μέθοδος διδασκαλίας του αυτοελέγχου, είναι τουλάχιστον στον ίδιο ή και σε μεγαλύτερο βαθμό αποτελεσματική σε σύγκριση με τη μέθοδο του παραγγέλματος και αποτελεί μια χρήσιμη εναλλακτική πρόταση στη διδασκαλία δεξιοτήτων σε παιδιά δημοτικού.
Προσδιορισμός των παραμέτρων οξεοβασικής ισορροπίας και της ευαισθησίας των β-υποδοχέων σε νατριοευαίσθητα και νατριοανθεκτικά άτομα με ιδιοπαθή υπέρταση
Authors: Κουρβέλου Χριστίνα
Published: August 2021

ΣΤΟΧΟΣ: Η μελέτη του χειρισμού του νατρίου από τους νεφρούς σε σχέση με την αποβολή οξέος στον άνθρωπο. ΜΕΘΟΔΟΛΟΓΙΑ: Σε 53 ιδιοπαθώς υπερτασικούς μελετήθηκαν υπό χαμηλή και υψηλή πρόσληψη νατρίου, αφού έγινε 24ωρη καταγραφή της αρτηριακής πίεσης στις δύο περιόδους ώστε να προσδιορισθεί ο δείκτης νατριοευαισθησίας (ΔΝ): α) οι παράμετροι της οξεοβασικής ισορροπίας στο αίμα και στα ούρα β) τα επίπεδα γλυκόζης, ινσουλίνης, δραστικότητας ρενίνης πλάσματος, ιονζικού ασβεστίου πλάσματος, ενώ έγινε προσδιορισμός της ευαισθησίας των β-υποδοχέων και καμπύλη ανοχής γλυκόζης στο τέλος της πρώτης περιόδου. ΑΠΟΤΕΛΕΣΜΑΤΑ-ΣΥΜΠΕΡΑΣΜΑΤΑ: Τα νατριοευαίσθητα άτομα (ΔΝ > 0.05 mmHg/mmol/24h) παρουσιάζουν: α) χαμηλότερο ιονζικό ασβέστιο πλάσματος β) χαμηλότερες τιμές ρενίνης πλάσματος που δεν μειώνεται περαιτέρω μετά τη φόρτιση με νάτριο γ) υψηλότερες τιμές ινσουλίνης κατά την καμπύλη ανοχής γλυκόζης δ) υψηλότερη ευαισθησία των β-υποδοχέων και ε) μεγαλύτερη αποβολή οξέος με τη μορφή αμμωνίας με τα ούρα γεγονός που μπορεί να αποδοθεί σε υπερδραστηριότητα της αντλίας Νa+/H+ η σε υπερδραστηριότητα των καναλιών νατρίου παρόμοια με το σ. Liddle, σε σχέση με τους νατριοανθεκτικούς (ΔΝ < 0.05 mmHg/mmol/24h).
Επαγγελματική ικανοποίηση και πηγές εργασιακού άγχους στις ειδικότητες των επαγγελματιών μηχανικών στην Ελλάδα
Authors: Σωτηροπούλου Κυριακή
Published: August 2021

Η παρούσα έρευνα είχε ως στόχο τη μελέτη της επαγγελματικής ικανοποίησης και των πηγών εργασιακού άγχους σε δείγμα 722 ανδρών και γυναικών μηχανικών στην Ελλάδα. Για τη διερεύνηση του εργασιακού άγχους των μηχανικών χρησιμοποιήθηκε το Ερωτηματολόγιο Εργασιακού Άγχους(Occupational Stress Inventory-Revised/OSI-R), ενώ για τη μέτρηση της επαγγελματικής ικανοποίησης το Ερωτηματολόγιο Ικανοποίησης Μινεσότα (Minnesota Satisfaction Questionnaire-MSQ). Στην εργασία αυτή διερευνήθηκαν όλοι οι παράγοντες που δυνητικά συμβάλλουν στην εμπειρία εργασιακού άγχους στους εργαζόμενους μηχανικούς, με ιδιαίτερη έμφαση στους παράγοντες που πηγάζουν από τον ίδιο τον εργασιακό ρόλο, όπως ο υπερ-φόρτος ρόλου, η ασάφεια ρόλου, η ανεπάρκεια στην άσκηση ρόλου, τα όρια και η σύγκρουση ρόλων, η ανάληψη ευθυνών και οι εργασιακές συνθήκες. Επιπλέον, ερευνήθηκαν οι τρόποι αντίδρασης-συμπτώματα εργασιακού άγχους των μηχανικών, κυρίως αυτά που αφορούν στον επαγγελματικό ρόλο, τις διαπροσωπικές σχέσεις, την έκφραση συναισθημάτων (ψυχολογικές αντιδράσεις) και τις συνέπειες σε σωματικό επίπεδο. Επίσης, δόθηκε έμφαση στη διαθεσιμότητα ή μη αποθεμάτων αντιμετώπισης του άγχους (coping resources), με ιδιαίτερη έμφαση στη χρήση δραστηριοτήτων αναψυχής, την υιοθέτηση συνηθειών φροντίδας του εαυτού, την αξιοποίηση της κοινωνικής υποστήριξης και την ανάπτυξη γνωστικών δεξιοτήτων. Ταυτόχρονα, έγινε μελέτη της γενικής ικανοποίησης που λαμβάνουν οι μηχανικοί μέσα από την περιγραφή εσωγενών και εξωγενών χαρακτηριστικών της εργασίας τους. Τα δύο φαινόμενα του εργασιακού άγχους και της επαγγελματικής ικανοποίησης μελετήθηκαν υπό το πρίσμα διαφόρων χαρακτηριστικών του επαγγέλματος του μηχανικού (εργασιακός τομέας, εργασιακή θέση, ειδικότητα και αντικείμενο απασχόλησης), καθώς και δημογραφικών μεταβλητών όπως το φύλο, η ηλικία, ο τόπος κατοικίας και η οικογενειακή κατάσταση με κύρια τη διάσταση απόκτησης παιδιών. Παράλληλα, έγινε προσπάθεια συσχέτισης των δύο ερωτηματολογίων για τη διεξαγωγή συμπερασμάτων σχετικά με τη σχέση που υφίσταται μεταξύ εργασιακού άγχους και επαγγελματικής ικανοποίησης στους συγκεκριμένους. εργαζόμενους. Βασικά συμπεράσματα της έρευνας ήταν ότι οι βασικότερες πηγές άγχους των μηχανικών είναι ο υπερβολικός φόρτος ρόλων και η ανάληψη ευθυνών, ενώ οι αντιδράσεις άγχους είναι κυρίως σε σωματικό επίπεδο και παίρνουν τη μορφή σωματικών ενοχλημάτων, διαταραχών ύπνου και φαγητού καθώς και υιοθέτησης ανθυγιεινών συνηθειών όπως το κάπνισμα και η χρήση αλκοόλ. Το άγχος που προκύπτει από την εργασία οι μηχανικοί το αντιμετωπίζουν κυρίως με την αναζήτηση κοινωνικής υποστήριξης αλλά και με την ενεργοποίηση γνωστικών δεξιοτήτων. Τέλος, οι μηχανικοί δηλώνουν σημαντικά επίπεδα επαγγελματικής ικανοποίησης.
Στρατηγικές αυτο - ρύθμισης και αυτο - αποτελεσματικότητς στην αντιμετώπιση προβλημάτων που δυσχεραίνουν τη συμμετοχή στον αθλητισμό
Authors: Κωνσταντούλας Δούκας
Published: August 2021

Ο σκοπός me παρούσας εργασίας είναι n ανάπτυξη ενός ερωτηματολογίουστρατηγικών αυτό-ρύθμισης και της προσπάθειας συμμετοχής στην άσκησηκαι στο άθλημα του Ταε Κβον Ντο. Το ερωτηματολόγιο αποτελούνταν από 2μέρη. Το πρώτο μέρος αφορούσε τις διαδικασίες αλλαγής του δια-θεματικουμοντέλου (Prochaska. Norcross. DiClemente. 1994) και το δεύτερο τιςμεταννωστικές στρατηγικές. Στην πρώτη έρευνα το δείγμα αποτελούνταν από698 φοιτητές επτά διαφορετικών σχολών ΑΕΙ. Από τα αποτελέσματαδιαπιστώθηκε η εγκυρότητα και η αξιοπιστία και των δύο ερωτηματολογίων.Μέσω παραγοντικής ανάλυσης αποκαλύφτηκαν 10 παράγοντες (δηλωτικήγνώση, διαχείριση πληροφοριών, διαδικαστική γνώση, αξιολόγηση,δέσμευση, σχέσεις βοηθείας, αυτό-επαναξιολόνηση, αυτό-απελευθέρωση,εναλλακτική υποκατάστατη λύση, διαχείριση περιβάλλοντος και ανάπτυξησυνείδησης-συναίσθησης) που είχαν ικανοποιητική εσωτερική συνοχή. Απότα αποτελέσματα της ανάλυσης διακριτότητας που έγινε, φάνηκε ότι ταερωτηματολόγια είχαν την δυνατότητα να διακρίνουν το δείγμα στα πέντεδιαφορετικά στάδια αλλαγής. Ακόμα, με βάση την ιεραρχική ανάλυσηπαλινδρόμησης διαπιστώθηκε ότι στο συγκεκριμένο δείγμα το ποσοστόερμηνείας της συμπεριφοράς άσκησης αυξήθηκε σημαντικά τόσο με τηνείσοδο των μεταγνωστικών στρατηγικών όσο και με τις διαδικασίες αλλαγής.Το δείγμα της δεύτερης έρευνας αποτέλεσαν 437 παιδιά (268 αγόρια και 169κορίτσια) ηλικίας από 12 έως και 35 ετών, 36 αθλητικών συλλόγων Ταε ΚβονΝτο. Από τα αποτελέσματα της παραγοντικής ανάλυσης αποκαλύφτηκαν 15παράγοντες. 8 παράγοντες των διαδικασιών αλλαγής (δέσμευση, αύξησηενδιαφέροντος-ενίσχυση πληροφοριών, εναλλακτική υποκατάστατη λύση,σχέσεις βοηθείας, συνειδητοποίηση, διαχείριση περιβάλλοντος, αυτό-απελευθέρωση, αυτό-επαναξιολόνηση) και 7 των μεταγνωστικώνστρατηγικών (αυτό-παρακολούθηση, στρατηγικές αντιμετώπισηςπροβλημάτων, επίγνωση των συνθηκών χρήσης στρατηγικών, διαδικαστικήγνώση, νοερή απεικόνιση, διαχείριση πληροφοριών, δηλωτική γνώση,σχεδιασμό) οι οποίοι είχαν ικανοποιητική εσωτερική συνοχή. Επίσης,προέκυψε θετική συσχέτιση των μεταγνωστικών στρατηγικών και τωνδιαδικασιών αλλαγής με την αυτό-αποτελεσματικότητα και τονπροσανατολισμό στην βελτίωση. Ακόμα υπήρξε θετική συσχέτιση μεταξύ τηςενίσχυσης του «ενώ» με την αξιολόγηση και με την διαχείριση τωνπληροφοριών. Τέλος, και σε αντίθεση με την πρώτη έρευνα, οι παράγοντεςτόσο της αυτό-αποτελεσματικότητας, των μεταβλητών του δια-θεματικούμοντέλου και των μεταννωστικών στρατηγικών δεν φάνηκε να παίζουνιδιαίτερο ρόλο στην συμπεριφορά άθλησης. Τέλος, δεν παρουσιάστηκανιδιαίτερες διαφορές μεταξύ αγοριών και κοριτσιών. Ποικίλες προτάσεις νιαπαρεμβατικά προγράμματα και νια περαιτέρω μελλοντικές έρευνεςσυζητούνται
Η αναλγητική ισχύς της περιεγχειρητικής χορήγησης νιμοδιπίνης
Authors: Πατρώνη Ουρανία
Published: August 2021

Μέθοδος: Εξήντα ασθενείς που υπεβλήθησαν σε ανοικτή χολοκυστεκτομή κατανεμήθηκαν τυχαία και διπλά τυφλά σε δύο ομάδες νιμοδιπίνης και σε μία placebo (n=20, έκαστη). Η ομάδα A (Placebo) ελάμβανε φυσιολογικό ορό 24 ώρες περιεγχειρητικά. Η ομάδα Β νιμοδιπίνη πριν (1 ώρα) από το χειρουργείο και για 24 ώρες μετεγχειρητικά και η ομάδα Γ (ΝΙΜΟ-μετά) 30’ μετά την έναρξη της επέμβασης και για 24 ώρες μετεγχειρητικά. Αποτελέσματα: Οι ασθενείς της ομάδας Β εμφάνισαν συγκριτικά με τις ομάδες Α και Γ μετεγχειρητικά χαμηλότερη κατανάλωση προποφόλης και αλφεντανίλης και μετεγχειρητικά για 48h καλύτερη ποιότητα αναλγησίας και μείωση της κατανάλωσης μορφίνης και των επιπλοκών όπως επίσχεση ούρων. Η επίδραση της νιμοδιπίνης στην ΜΑΡ στην ομάδα Β κυμαινόταν σε ανεκτά επίπεδα (-12%, P<0.01 συγκριτικά με placebo. Συμπεράσματα: Η 24ωρη περιεγχειρητική χορήγηση νιμοδιπίνης (ομάδα Β) προκάλεσε σημαντική μείωση των αναγκών σε αναισθητικά, αναλγητικά και των παρενεργειών.
Ανοσολογικοί παράγοντες που σχετίζονται με την ενδομητρίωση
Authors: Μουστακαρίας Θεόδωρος
Published: August 2021

Σκοπός της παρούσας μελέτης ήταν να εκτιμηθεί η αποτελεσματικότητα του GnRH αναλόγου τριπτορελίνη σε μορφή βραδείας αποδέσμευσης ενός μηνός 3,75 mg στη θεραπεία ενδομητρίωσης, με ταυτόχρονη μελέτη των ορμονών LH, FSH, Ε2, του ειδικού δείκτη CA-125 και των ιντερλευκινών IL-1β - IL- 6, και σε σχέση με το στάδιο της ενδομητριωσικής νόσου. Επίσης να εκτιμηθεί η επίδραση της συγχορήγησης θεραπείας add-back στην ύφεση πιθανών ανεπιθύμητων ενεργειών όπως και στις ορμονικές και ανοσολογικές παραμέτρους. Το υλικό της μελέτης αυτής αποτελείτο από ασθενείς αναπαραγωγικής ηλικίας με ενδομητρίωση ελάσσονος πυέλου διαγνωσμένης ιστολογικά μετά από λαπαροσκόπηση. Οι ασθενείς ταυτοποιήθηκαν σε δύο ομάδες των 20 ασθενών η κάθε μία. Στην πρώτη ομάδα χορηγήθηκε 1am τριπτορελίνης 3,75/μήνα για 6 μήνες και στη δεύτερη ομάδα χορηγήθηκε η ίδια αγωγή με προσθήκη ορμονικής υποκατάστασης (add-back) (17-β-οιστραδιόλη και δυδρογεστερόνη) κατά τους τελευταίους 3 (τρεις) μήνες. Η χορήγηση τριπτορελίνης επέφερε μείωση των συμπτωμάτων της νόσου και στις δύο ομάδες. Τα συμπτώματα που σχετίζονται με την χορήγηση της υψώθηκαν με την προσθήκη (add-back). LH - FSH - Ε2 παρουσίασαν σημαντική πτώση με την αγωγή, ενώ ανέκαμψαν μετά το πέρας αυτής. Ca-125 προ της θεραπείας παρουσίασε αυξητική συσχέτιση με το στάδιο της νόσου και μειώθηκε μετά το πέρας της αγωγής και στις δύο ομάδες. Οι IL-1β και IL-6 αυξήθηκαν με την αγωγή και επανήλθαν με το πέρας αυτής, και ίσως εξηγούν την αύξηση της δραστικότητας των ΝΚ-κυττάρων, για τη θεραπεία της νόσου.